Na podlagi 13., 14., ter 15. člena Družbene pogodbe o ustanovitvi družbe z omejeno odgovornostjo Razvojni center Kočevje Ribnica, družba za razvoj in svetovanje d.o.o., skupščina družbe na podlagi sklepa z dne 18. maja 2020, objavlja javni razpis za delovno mesto:

**DIREKTORJA PODJETJA**

Kandidati, ki se bodo prijavili na delovno mesto, morajo izpolnjevati naslednje pogoje:

1. Da imajo najmanj VII. stopnjo strokovne izobrazbe,
2. Da so državljani RS,
3. Da imajo najmanj pet let delovnih izkušenj na odgovornih delih v gospodarstvu, kar tudi podrobno opišejo in navedejo, pri katerih delodajalcih so pridobili izkušnje,
4. Znanje slovenščine in osnovno zanje angleškega jezika,
5. Da predložijo program dela družbe, vsebinski in finančni,
6. Da obvladajo osnovno računalniško znanje,
7. Da imajo vozniški izpit B kategorije,
8. Da predložijo izjavo po 255.členu Zakona o gospodarskih družbah:
	* Niso člani drugega organa vodenja ali nadzora te družbe,
	* Niso bili pravnomočno obsojeni zaradi kaznivega dejanja zoper gospodarstvo, zoper delovno razmerje in socialno varnost, zoper pravni promet, zoper premoženje, zoper okolje, prostor in naravne dobrine. Ta oseba ne sme biti član organa vodenja ali nadzora pet let od pravnomočnosti sodbe in dve leti po prestani kazni zapora,
	* Jim ni bil izrečen varnostni ukrep prepovedi opravljanja poklica, in sicer dokler traja prepoved, ali
	* Niso bili kot člani organa vodenja ali nadzora družbe, nad katerim je bil začet stečajni postopek, pravnomočno obsojeni na plačilo odškodnine upnikom v skladu z določbami zakona, ki ureja finančno poslovanje podjetij, o odškodninski odgovornosti, in sicer še dve leti po pravnomočnosti sodbe.

Mandat direktorja traja štiri (4) leta, po izteku mandata je kandidat lahko imenovan ponovno.

Prijave s potrebnimi dokazili, programom dela družbe za štiriletno mandatno obdobje in življenjepisom pošljite po priporočeni pošti na naslov: RC Kočevje Ribnica d.o.o., Trata XIV 6a, 1330 Kočevje, s pripisom »razpis za direktorja RC Kočevje Ribnica d.o.o.« do vključno 31. 8. 2020.

Kandidate bomo o izbiri obvestili v 30 dneh po končanem izbirnem postopku.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in za moške.

RC Kočevje Ribnica d.o.o.
Skupščina